CELEX: 32018D1688
Language: sl
Date: 2018-11-07 00:00:00
Title: Izvedbeni sklep Komisije (EU) 2018/1688 z dne 7. novembra 2018 o odobritvi odstopanj Slovaški glede zagotavljanja statističnih podatkov v skladu z Uredbo (ES) št. 1099/2008 Evropskega parlamenta in Sveta o statistiki energetike (notificirano pod dokumentarno številko C(2018) 7304) (Besedilo velja za EGP.)

9.11.2018   
               
               
                  SL
               
               
                  Uradni list Evropske unije
               
               
                  L 279/38
               
            
         IZVEDBENI SKLEP KOMISIJE (EU) 2018/1688
         z dne 7. novembra 2018
         o odobritvi odstopanj Slovaški glede zagotavljanja statističnih podatkov v skladu z Uredbo (ES) št. 1099/2008 Evropskega parlamenta in Sveta o statistiki energetike
         
            
               (notificirano pod dokumentarno številko C(2018) 7304)
            
         
         (Besedilo v slovaškem jeziku je edino verodostojno)
         (Besedilo velja za EGP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (ES) št. 1099/2008 Evropskega parlamenta in Sveta z dne 22. oktobra 2008 o statistiki energetike (1) ter zlasti člena 5(4) in člena 10(2) Uredbe,
         ob upoštevanju naslednjega:
         
                     (1)
                  
                  
                     Slovaška je vložila prošnjo za odobritev odstopanj od obveznosti predložitve nacionalnih statističnih podatkov iz člena 4 Uredbe (ES) št. 1099/2008 Komisiji (Eurostatu). Prošnja se nanaša na zagotavljanje statističnih podatkov o obnovljivem deležu industrijskih odpadkov in toplote okolja.
                  
               
                     (2)
                  
                  
                     Informacije, ki jih je predstavila Slovaška, potrjujejo, da bi zbiranje takšnih statističnih podatkov pomenilo pretirano breme za dajalce podatkov v navedeni državi članici, saj je v njeni nacionalni statistiki treba prilagoditi nove klasifikacije in razviti novo metodologijo, da se zmanjša breme za dajalce podatkov zaradi zbiranja in urejanja zahtevanih podatkov. Zato bi bilo treba odstopanja odobriti.
                  
               
                     (3)
                  
                  
                     Ukrepi iz tega sklepa so v skladu z mnenjem Odbora za evropski statistični sistem –
                  
               SPREJELA NASLEDNJI SKLEP:
         
            Člen 1
            Slovaški se odobrijo naslednja odstopanja od določb v Uredbi (ES) št. 1099/2008:
            
                        (a)
                     
                     
                        od priprave rezultatov za referenčno leto 2017 za točko 5.2.11.6 Priloge B o statistiki za energijo iz obnovljivih virov;
                     
                  
                        (b)
                     
                     
                        od priprave rezultatov za referenčna leta 2017, 2018 in 2019 za točke 5.2.3, 5.2.6, 5.2.8.1, 5.2.8.2 in 5.2.8.5 Priloge B o statistiki za energijo iz obnovljivih virov (to obsega vse agregate za energente iz točke 3.5.8.1.7 „Obnovljivi industrijski odpadki“ in točke 3.5.9 „Toplota okolja“ Priloge A).
                     
                  
         
            Člen 2
            Ta sklep je naslovljen na Slovaško republiko.
         
         
            V Bruslju, 7. novembra 2018
            
               
                  Za Komisijo
               
               Marianne THYSSEN
               
                  Članica Komisije
               
            
         
         
            (1)  UL L 304, 14.11.2008, str. 1.